22.2.2022 г.
BG
Официален вестник на Европейския съюз
C 85 I/7
Известие на вниманието на лицата, спрямо които се прилагат ограничителните мерки, предвидени в Решение 2014/145/ОВППС на Съвета, изменено с Решение (ОВППС) 2022/241 на Съвета, и в Регламент (ЕС) No 269/2014 на Съвета, прилаган с Регламент за изпълнение (ЕС) 2022/236 на Съвета, относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (2022/C 85 I/05) На вниманието на лицата, посочени в приложението към Решение 2014/145/ОВППС на Съвета (1), изменено с Решение (ОВППС) 2022/241 на Съвета (2), и в приложение I към Регламент (ЕС) No 269/2014 на Съвета (3), прилаган с Регламент за изпълнение (ЕС) 2022/236 на Съвета (4), относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, се предоставя следната информация.
Съветът на Европейския съюз реши, че тези лица следва да бъдат включени в списъка на лицата, образуванията и органите, спрямо които се прилагат ограничителните мерки, предвидени в Решение 2014/145/ОВППС и Регламент (ЕС) No 269/2014 относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна.
Основанията за включването на тези лица в списъка са посочени в съответните графи в тези приложения.
На засегнатите лица се обръща внимание, че могат да подадат заявление до компетентните органи на съответната(ите) държава(и) членка(и), посочени в уебсайтовете в приложение II към Регламент (ЕС) No 269/2014, за да получат разрешение за използване на замразени средства за основни нужди или конкретни плащания (вж. член 4 от Регламента).
До 1 юни 2022 г. засегнатите лица могат да отправят до Съвета искане, придружено от съпътстваща документация, за преразглеждане на решението за включването им в горепосочения списък, на следния адрес: Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË Имейл: sanctions@consilium.europa.eu На засегнатите лица се обръща внимание и за възможността да оспорят решението на Съвета пред Общия съд на Европейския съюз съгласно условията, предвидени в член 275, втора алинея и член 263, четвърта и шеста алинея от Договора за функционирането на Европейския съюз.
(1) (2) (3) (4)
ОВ L 78, 17.3.2014 г., стр. 16.
ОВ L 40, 21.2.2022 г., стр. 23.
ОВ L 78, 17.3.2014 г., стр. 6.
ОВ L 40, 21.2.2022 г., стр. 3.